hotchpotch/miracl-hf-unified huggingface dataset:
ई-मित्र
ई-मित्र, राजस्थान सरकार की एक महत्वाकांक्षी ई-शासन पहल है, जिसमे सरकार की विभिन्न सेवाओं का लाभ लेने के लिए नागरिकों को सुविधा और पारदर्शिता हेतु राज्य सरकार द्वारा सार्वजनिक-निजी भागीदारी (पीपीपी) मॉडल का उपयोग करके राज्य के सभी 33 जिलों में कार्यान्वित किया जा रहा है।
ई-मित्र राजस्थान सरकार ने सरकार के विभिन्न कार्यों का फायदा उठाने के लिए सभी 33 ज़िलों में ऑनलाइन तथा ऑफलाइन कार्य करने के लिए बनाई गयी एक ई-गवर्नेंस है। ई-मित्र में मूलनिवास ,जाति प्रमाण पत्र ,जन्म प्रमाण पत्र ,राशन कार्ड भामाशाह कार्ड इत्यादि बनाये तथा सुधारे जाते है। इनके अलावा ई-मित्र से पानी का बिल , बिजली का बिल , मोबाईल तथा टेलिविज़न ऑनलाइन अर्थात सीधे ही भर सकते है।
ई-मित्र का प्राथमिक उद्देश्य सभी विभागों से एक छत के नीचे जनता को एक कुशल, पारदर्शी, सुविधाजनक और मैत्रीपूर्ण तरीके से एकीकृत नागरिक सेवाएं प्रदान करना है।नागरिक ई-मित्र या इंटरनेट के माध्यम से विभिन्न सेवाओं का लाभ उठा सकते हैं। ई-मेल अधिसूचना ई-मित्र की सेवाओं का लाभ उठाने के लिए लॉगिन आईडी और पासवर्ड पंजीकरण के समय उपयोगकर्ता द्वारा दिए गए ईमेल पते पर भेजा जाता है।
पंजीकरण आईडी: पंजीकरण आईडी प्रत्येक ऐसे नागरिक के लिए एक अद्वितीय पंजीकरण संख्या है जो नेट-आधारित और किओस्क ई-मित्र सर्वर का उपयोग करने के लिए तैयार है। इंटरनेट द्वारा ई-मित्रा के आवेदन के लिए पहली बार किसी भी नागरिक के लिए मेल द्वारा अधिसूचित किया गया। किओस्क में पहली बार पंजीकृत होने पर नागरिक को अवगत कराया गया। किसी भी नागरिक को इंटरनेट (ई-मित्र वेबसाइट) के माध्यम से किसी भी सेवा का लाभ लेने के लिए पंजीकरण आईडी अनिवार्य है।
किओस्क में पंजीकरण की क्या आवश्यकता है?
पहली बार किओस्क / इंटरनेट पर ई-मित्रा द्वारा की जाने वाली किसी भी सेवा का लाभ उठाने के लिए, एक नागरिक को पंजीकरण करना होगा। नोट: ई-मित्रा में पंजीकृत हर नागरिक के पास एक अद्वितीय पंजीकरण आईडी है। एक नागरिक द्वारा प्राप्त की जाने वाली प्रत्येक सेवा को एक अद्वितीय टोकन आईडी द्वारा एक्सेस किया जाता है।
आधिकारिक जालस्थल
तुलसी मानस मन्दिर
तुलसी मानस मन्दिर काशी के आधुनिक मंदिरों में एक बहुत ही मनोरम मन्दिर है। यह मन्दिर वाराणसी कैन्ट से लगभग पाँच कि॰ मि॰ दुर्गा मन्दिर के समीप में है। इस मन्दिर को सेठ रतन लाल सुरेका ने बनवाया था। पूरी तरह संगमरमर से बने इस मंदिर का उद्घाटन भारत के तत्कालीन राष्ट्रपति महामहिम सर्वपल्ली राधाकृष्णन द्वारा सन॒ 1964 में किया गया।
इस मन्दिर के मध्य मे श्री राम, माता जानकी, लक्ष्मणजी एवं हनुमानजी विराजमान है। इनके एक ओर माता अन्नपूर्णा एवं शिवजी तथा दूसरी तरफ सत्यनारायणजी का मन्दिर है। इस मन्दिर के सम्पूर्ण दीवार पर रामचरितमानस लिखा गया है। दीवारों पर रामायण के प्रसिद्ध चित्रण को बहुत सुन्दर ढंग से नक्कासी किया गया है । इसके दूसरी मंजिल पर संत तुलसी दास जी विराजमान है, साथ ही इसी मंजिल पर स्वचालित श्री राम एवं कृष्ण लीला होती है। इस मन्दिर के चारो तरफ बहुत सुहावना घास (लान) एवं रंगीन फुहारा है, जो बहुत ही मनमोहक है। यहाँ अन्नकूट महोत्सव पर छप्पन भोग की झाँकी बहुत ही मनमोहक लगती है। मंदिर के प्रथम मंजिल पर रामायण की विभिन्न भाषाओं में दुर्लभ प्रतियों का पुस्तकालय मौजूद है। सम्पूर्ण मंदिर के परिधि में बहुत ही कलात्मक ढंग से ऐक पहाड़ी पर शिव जी के मूर्ति से झरने का अलौकिक छटा देखते ही बनती है। मानस मंदिर के ठीक सामने एक अत्यंत रमणीक सती रानी का मंदिर है, जिसकी देख रेख की व्यवस्था भी मानस मंदिर की प्रबंध समिति करती है ।
इमाम बुसीरी
अल-बुसीरी (अरबी: البوصيري जन्म: 1211 - मौत: 1294), पूरा नाम मुहम्मद बिन सय्यद बिन हम्माद अलसनेआजी अलबुसीरी (अरबी: محمد بن سعيد بن حماد الصنهاجي البوصيري) शाधीलिया शाखा से संबंधित एक सानहाजी बर्बर सूफ़ी इमाम थे। इमाम बोसीरी एक मिस्री कवि थे जो नसली रूप से बर्बर थे। वे मिस्र के एक गाँव बुसीरी में, जहाँ उन्होंने इब्ने हनाय के नेतृत्व से काव्य शब्द लिखे। उनकी सारी कवितायें केंद्र व धुरी धर्म और रहस्यवाद रहा। उनका सबसे प्रसिद्ध काव्य शब्द 'क़सीदह बरदा शरीफ़' है जो मुहम्मद पैग़म्बर की नीयत पर आधारित है, यह इस्लामी दुनिया में बहुत प्रसिद्ध और लोकप्रिय है।
क़सीदा बरदा शरीफ़
मान्य सूफ़ी कवि इमाम बुसीरी (1211 -1294) द्वारा रचित काव्य शब्द क़सीदा बरदा शरीफ़ (अरबी: قصيدة البردة) जो इस्लामी दुनिया में अत्यंत प्रसिद्ध है। सूफ़ीवाद के मानने वाले मुस्लमानों ने शुरू ही से इस काव्य शब्द को बेहद इज़्ज़त और सम्मान दी। इस काव्य शब्द को सुरक्षित किया जाता है और धार्मिक मजालिस व समारोहों में पढ़ा जाता है और इस के अशआर अवामी शौहरत की हामिल इमारतों में मस्जिदों में ख़ूबसूरत ख़त्ताती में लिखे जाते हैं। कुछ मुस्लमानों का ये भी मानना है कि अगर क़सीदा बुरदा शरीफ़ सच्ची मुहब्बत और अक़ीदत के साथ पढ़ा जाये तो ये बीमारीयों से बचाता है और दलों को पाक करता है। अब तक इस काव्य शब्द की 90 से ज़्यादा तशरीहात तहरीर की जा चुकी हैं और इसके अनुवाद फ़ारसी, उर्दू, तुर्की, बर्बर, पंजाबी, अंग्रेज़ी, फ़्रांसीसी, जर्मन, सिंधी और अन्य भाषाओं में किए जा चुके हैं।
स्टानिस्लाव सोलोव्किन
स्टानिस्लाव अलेक्सांद्रोविच सोलोव्किन (रूसी : Станисла́в Алекса́ндрович Соло́вкин) (जन्म १० जनुअरी १९७७) एक रूसी पत्रकार, निर्माता और निर्देशक हैं। वह "", "मेरी प्रतीक्षा करे " व अन्य दूरदर्शन प्रसारणों के लिए सर्वाधिक प्रसिद्ध हैं।
सोलोव्किन के दो कार्य ("दास बाजार" और "स्टालिन के रहस्य") के लिए नामांकित किया था और अंतिम तीन तक पहुंच गया था। निर्माता की हैसियत में उन्होंने लोकप्रिय एम्मी पुरुस्कार विजेता रियलिटी शो«» (अमरीकी सीबीएस टेलीविज़न नेटवर्क), की शूटिंग में भी भाग लिया था।
स्टानिस्लाव सोलोव्किन का जन्म जनवरी १०, १९७७ को मास्को में हुआ था.
जब वे १७ वर्ष के थे तब उन्हें कार्यक्रम "युवाओ के लिए समाचार"(ओआरटी)में काम मिला जहाँ उन्होंने पहले पत्रकार और फिर कथा निर्माता और निर्देशक के रूप में काम किया।
१९९६ में उन्होंने मास्को विश्वविद्यालय के पत्रकारिता के संकाय में दाखिला लिया, जहाँ से वे २००२ में स्नातक हुए।
१९९६ से १९९७ तक वे "" नामक साप्ताहिक समाचार पत्र में संवाददाता रहे।
१९९७ में सोलोव्किन ने एक टेलीविज़न कंपनी "वीआयडी" में काम करना शुरू किया, जहाँ वर्षो के अंतर्गत वे "वज़्ञलड","मेरी प्रतीक्षा करे ", "एक कदम बनाए", "दूसरी ज़िन्दगी ", "जैसे वह हुआ" व अन्य कई कार्यक्रमों के लेखक, पटकथा लेखक, संपादक, निर्माता और निर्देशक रहे। उसी समय, वे टीइऍफ़ऑय के अंतिम दौर में पहुँचने वाली डाक्यूमेंट्री "दास बाज़ार ", के लेखक व निर्देशक थे। इस फिल्म को समालोचक प्रशंसा प्राप्त हुई। सोलोव्किन को फिल्माने वाले टीवी समूह का नेतृत्व किया।
२००० के दशक में में सोलोव्किन इजराइल गए, जहाँ उन्होंने "इजराइल+" नामक रुसी भाषा के चैनल में काम किया। उसके उपरांत वे "कलर टीवी" पत्रिका के उप-मुख्य संपादक में सेवारत थे, और उत्पादन प्रबंधक बने और तदोपरांत वे "अंतिम नायक ", जो की विश्वप्रसिद्ध "सरवाईवर" फ्रैन्चाइज़ का रुसी संस्करण हैं उसके सह-कार्यकारी निर्माता बने।
२००४ से उन्होंने रुसी टेलीविज़न के लिए कार्यक्रमों का निर्माण करने वाली बहुत सारी टीवी कंपनियों का नेतृत्व किया। कार्यकारी निर्माता के रूप में उन्होंने "रोमनोव्स: का घर, जन्म व मृत्यु ", "रोमनोव्स: अंतिम दिन ", "स्टालिन के रहस्य - एक जीवनी का संस्करण "(टीइऍफ़ऑय राष्ट्रीय प्रतियोगिता में प्रोग्राम-फाइनलिस्ट ") और अन्य टीवी कार्यक्रमों के निर्माण में भाग लिया। उन्होंने कॉमेडी कार्यक्रमों "कॉमेडी ऑन चैनल वन", "मनोरंजक लोग," "उमोरा","फनी पिक्चर्स", और रीऐलटी शोज जैसे "मिटा देना" और "टॉवर" का भी निर्माण किया।
२००८ से उन्होंने सीबीएस टीवी नेटवर्क (अमेरीका) के साथ सहयोग किया, जिसमे उन्होंने ९ कार्यक्रमों की श्रृंखला "अद्भुत दौड़" को सुगम किया। इस कार्यक्रम ने कई एमी पुरस्कार जीते।
२०१४ में, उन्होंने प्रमुख निर्माता व्लादिमीर कर्ताश्कोव के साथ टेलीविज़न व फिल्म निर्माण कम्पनी "सोर प्रोडक्शंस" स्थापित की।
२०१५ में सोलोव्किन ने सेन्ट पीटर्सबर्ग में "" कार्यक्रम के एक प्रकरण को सुगम किया।स्टानिस्लाव सोलोव्किन सीबीएस, बीबीसी, डिस्कवरी, चैनल ७ ऑस्ट्रेलिया, ट्रेवल चैनल, सी-फी और अन्य पर टेलीविज़न कार्यक्रमों को सुगम एवं उनका सह-निर्माण कर चुके हैं। जिसमे शामिल हैं :
तरुण खन्ना
तरुण खन्ना (अंग्रेजी:Tarun Khanna) एक भारतीय टेलिविज़न तथा फ़िल्म अभिनेता है इन्होंने कई धारावाहिकों में कार्य किया है।
भारत में ऊष्मा लहर २०१५
भारत में अप्रैल/मई २०१५ ऊष्मा लहर २६ मई तक १००० से अधिक लोगों की मृत्यु हो गयी और विभिन्न क्षेत्र इससे प्रभावित हुये। भारतीय शुष्क मौसम में ऊष्मीय लहरें चलती हैं जिन्हें लू भी कहा जाता है। ये मुख्यतः मार्च से आरम्भ होकर मई तक चलती हैं।
ऊष्मा लहर मध्य प्रदेश, विदर्भ, आन्ध्र प्रदेश, तेलंगाना, बिहार और झारखण्ड सहित भारत के विभिन्न राज्यों और क्षेत्रों में प्रभावी है। २१ मई को भारत की राजधानी नई दिल्ली में तापमान दर्ज किया गया। इसी दिन झारसुगुदा में तापमान दर्ज किया गया और इसमें लू के प्रभाव से कम से कम १२ लोगों की मौत हो गयी। २३ मई को इलाहबाद में तापमान दर्ज किया गया। भारत के महानगरों दिल्ली और कोलकाता में क्रमशः  और तापमान दर्ज किया गया। ओडिशा राज्य में लू के प्रकोप से २३ लोगों की मौत होग गयी सबसे अधिक मौतें आन्ध्र प्रदेश राज्य में हुई जहाँ कम से कम २४६ लोगों की मौत हो गयी।  हैदराबाद में २२ मई को तापमान दर्ज किया गया जो पिछले वर्षों के इसी दिन के अधिकतम तापमान के सामान्य मान  से अधिक है। इसके अगले दिन नगर का तापमान पुनः पिछले वर्षों के सामान्य मान 39.5 °C (103.1 °F) से अधिक  दर्ज किया गया। २४ मई को खम्मम में अब तक का सबसे अधिक तापमान दर्ज किया गया। समुद्र तल से २,०१० मीटर (६,५८० फुट) ऊँचाई पर स्थित मसूरी जैसे पहाड़ी इलाके का तापमान भी  दर्ज किया गया।
ऑपरेशन मैत्री
ऑपरेशन मैत्री ( अंग्रेज़ी : "ऑपरेशन एमिटी)" 2015 में नेपाल में आये भूकम्प में बचाव और राहत अभियान था जिसे भारत सरकार ने भारतीय सशस्त्र बालों द्वारा चलाया था। भारत की प्रतिक्रिया भूकंप के 15 मिनट के भीतर शुरू हो गयी थी। इसे 26 अप्रैल को राहत और बचाव के लिए भारत की गोरखा रेजिमेंट ने शुरू किया और इसमें नेपाल के पूर्व सैनिकों को भी शामिल किया गया।
त्रिम्बक पठार
त्रिम्बक पठार या त्रिम्बक श्रेणियाँ भारत के पश्चिमी घाट में स्थित पाँच पहाड़ियों का समूह है।
१४२ पोलना
पोलना क्षुद्रग्रह बेल्ट एक बहुत ही गहरे छोटा तारा है। इसकी खोज जोहान पेलिसॉन ने २८ जनवरी १८५७ की थी। और इसका नाम पोला शहर पर रखा गया (जो अब पुला , क्रॉटिया) नाम से जाना जाता है।
विश्रवा
विश्रवा महान ऋषि पुलस्त्य के पुत्र थे। उनकी माता का नाम हविर्भुवा था। विश्रवा स्वयं अपने पिता के समान वेदविद् और धर्मात्मा थे। रामायण का प्रख्यात पात्र रावण और कुबेर विश्रवा ऋषि के ही पुत्र थे। विश्रवा की दो पत्नियां थी पहली पत्नी का नाम कैकशी जो राक्षस सुमाली और राक्षसी तड़का की पुत्री थी केकशी ने छल से इनसे विवाह किया जिससे इन्होंने केकशी को श्राप दिया की मेरे द्वारा उत्पन्न पुत्र राक्षस होंगे बाद मे जब केकशी भी इनकी तरह तप और पूजा करने लगी जिससे इन्होंने वर दिया की एक पुत्र नारायण का भक्त होगा और वो हमारे वंश को आगे तक ले जाएगा। दूसरी पत्नी इडविडा थी जो चक्रवर्ती सम्राट तृणबिन्दु की अलमबुशा नामक अप्सरा से उत्पन्न पुत्री थी৷
दुर्गा मन्दिर, दुर्गाकुण्ड
दुर्गा मंदिर काशी के पुरातन मंदिरॊ मॆ सॆ एक है। इस मंदिर का उल्लॆख " काशी खंड" मॆ भी मिलता है। यह मंदिर वाराणसी कैन्ट से लगभग 5 कि॰मी॰ की दूरी पर है। लाल पत्थरों से बने अति भव्य इस मंदिर के एक तरफ "दुर्गा कुंड" है। इस कुंड को बाद में नगर पालिका ने फुहारे में बदल दिया, जो अपनी मूल सुन्दरता को खो चुका है। इस मंदिर में माँ दुर्गा "यंत्र" रूप में विरजमान है। इस मंदिर में बाबा भैरोनाथ, लक्ष्मीजी, सरस्वतीजी, एवं माता काली की मूर्ति रूप में अलग से मंदिर है। यहाँ मांगलिक कार्य मुंडन इत्यादि में माँ के दर्शन कॆ लिये आतॆ है। मंदिर के अंदर हवन कुंड है, जहाँ रोज हवन होते हैं। कुछ लोग यहाँ तंत्र पूजा भी करते हैं। सावन महिने में एक माह का बहुत मनमोहक मेला लगता है।एक कथा के अनुसार माँ दुर्गा दैैैैत्य संहार कर यहाँ आराम किया था ,मदिर के नजदीक आनंद पार्क है, जहाँ पर आर्य समाज का प्रथम सास्त्रार्थ काशी के विद्वानों के साथ हुआ था।
कहा जाता है की इस मंदिर का निर्माण १८ वी शताब्दी में बंगाल की रानी भवानी ने करवाया था कहा जाता है की यह बीसा यंत्र स्थापित है यह पर १२ पाए विशाल मंडप बना हुआ है। देखा जाय तो कई वजह से यह मंदिर प्रसिद्ध है
ओल्ड फ़ादर टाइम
फ़ादर टाइम लंदन के लॉर्ड्स क्रिकेट ग्राउंड में स्थित एक वायु दिशासूचक यंत्र है। यह विकट से गिल्लियाँ हटाते हुए फ़ादर टाइम के आकार में है। क्रिकेट के नियमों की धारा 16(3) में कहा गया है कि समय की पुकार के बाद, दोनों विकटों से गिल्लियाँ हटा दी जाएँगी। फ़ादर टाइम इसी नियम का प्रतीक है। यह यंत्र ओल्ड फ़ादर टाइम के नाम से लोकप्रिय है और दूरदर्शन व रेडियो पर अक्सर इसी नाम से जाना जाता है, परंतु इसके आधिकारिक नाम में “ओल्ड” शब्द नहीं है। यंत्र की कुल लम्बाई 6 फ़ीट 6 इन्च (1.98 मी.) है, जिस में फ़ादर टाइम कि आकृति 5 फ़ीट 4 इन्च (1.63 मी.) लम्बी है। मैदान के ग्रैंड स्टैंड के वास्तुकार, सर हर्बर्ट बेकर, ने यह यंत्र 1926 में लॉर्ड्स को दिया था।
ओल्ड फ़ादर टाइम की स्थापना सबसे पहले पुराने ग्रैंड स्टैंड के ऊपर की गई थी। दूसरे विश्व युद्ध में ब्लिट्ज़क्रेग के दौरान, यह एक बैराज गुब्बारे के तार रस्सों में फँसकर गिर गया था। युद्ध के बाद इसकी मरम्मत हुई और इसे फिर अपनी पुरानी जगह पर लगा दिया गया। 1992 में इस यंत्र पर बिजली गिरी। ओल्ड फ़ादर टाइम पर बिजली गिरने से हुए नुक़सान की मरम्मत को बच्चों के दूरदर्शन कार्यक्रम ब्लू पीटर पर दिखाया गया था। 1996 में जब ग्रैंड स्टैंड को गिरा कर फिर से बनाया गया तो फ़ादर टाइम को स्थायी रूप से माउंड स्टैंड पर स्थानांतरित कर दिया गया। मार्च 2015 में एक बार फिर यह यंत्र क्षतिग्रस्त हुआ और इसकी मरम्मत हुई। इस बार नुक़सान का कारण थीं तूफ़ान निकलस की तेज़ हवाएँ।
1969 में ओल्ड फ़ादर टाइम ससेक्स और इंग्लैण्ड क्रिकेट खिलाड़ी जॉन स्नो की कविता “लॉर्ड्स टेस्ट” का विषय बना।
लीलावतीज़ डॉटर्स
लीलावतीज़ डॉटर्स भारतीय महिला वैज्ञानिकों की जीवनियों का एक संकलन है। 2008 में भारतीय विज्ञान अकादमी ने इसे पुस्तक के रूप में प्रकाशित किया था। पुस्तक का सम्पादन रोहिणी गोडबोले और राम रामस्वामी ने किया है।
किताब के सभी निबंध महिला वैज्ञानिकों के जीवन और उनके अनुभव व संघर्षों का वर्णन करते हैं, और यह समझने का प्रयत्न करते हैं कि इन महिलओं ने विज्ञान को अपनी कारकिर्दगी कैसै चुना और बनाए रखा।
लीलावतीज़ डॉटर्स का शीर्षक बारहवीं सदी के गणितज्ञ भास्कर द्वितीय की बेटी लीलावती, और भास्कर द्वारा रचित उसी नाम के ग्रंथ से प्रेरित है। लीलावती भास्कर और उनकी बेटी के बीच अंकगणित, बीजगणित और ज्यामिति विषयों पर हुई बात-चीत के रूप में हैं।
इस संकलन में वनस्पति-विज्ञानिक जानकी अम्माल, भौतिक शास्त्री बी. विजयलक्ष्मी, मौसम विज्ञानी अन्ना मणि, तरल गतिकी विज्ञानी रमा गोविंदराजन, आदि कई महिला वैज्ञानिकों की जीवनियाँ हैं।
जांगीपुर
जांगीपुर (Jangipur) भारत के पश्चिम बंगाल राज्य के मुर्शिदाबाद ज़िले में स्थित एक शहर है।
जांगीपुर भागीरथी तट पर स्थित है। मुगल बादशाह जहांगीर द्वारा जंगीपुर शहर स्थापित किया गया है कहा जाता है। ब्रिटिश शासन के प्रामभिक वर्षों के दौरान यह रेशम व्यापार का एक महत्वपूर्ण केंद्र था, और ईस्ट इंडिया कंपनी के एक वाणिज्यिक स्थल था।
नॉर्थर्न टेरिटरी
, ऑस्ट्रेलिया का एक क्षेत्र (प्रांत) है। इसकी राजधानी डार्विन नगर है।
डार्विन, नॉर्थर्न टेरिटरी
डार्विन ऑस्ट्रेलिया का एक शहर है तथा नॉर्थर्न टेरिटरी की राजधानी है। जहा भारत का मौसम विभाग कार्यालय है
लकी डायमंड रिच
लकी डायमंड रिच (अंग्रेजी :Lucky Diamond Rich) (जन्म: ग्रेगरी पॉल मैकलरीन1971) विश्व का वह इंसान है जिसके पूरे शरीर पर गोदना बनाये गये हैं। इसके शरीर पर हर अंग पर -आँख ,कान ,नाक गाल इत्यादि जगह पर गोदने किये गये हैं। गिनीज़ वर्ल्ड रिकॉर्ड्स ने भी यह दावा किया है कि इसके शरीर पर 100% प्रतिशत गोदने अर्थात छेद है , इस कारण 2006 में इसका गिनीज़ विश्व कीर्तिमान पुस्तक में उल्लेख किया गया है।
आदिवासी साहित्‍य
अंगूठाकार|पत्रिका का आवरण आदिवासी साहित्‍य दिल्‍ली से प्रकाशित होने वाली आदिवासी लेखन की पहली राष्‍ट्रीय पत्रिका है जिसके संपादक गंगा सहाय मीणा हैं। यह पत्रिका जनवरी 2015 से प्रकाशित होना शुरू हुई। पत्रिका की संपादकीय टीम में देशभर के सभी प्रमुख आदिवासी साहित्‍यकार शामिल हैं, जिनमें प्रमुख नाम हैं- वाहरू सोनवणे, मोतीरावण कंगाली, रोज केरकेट्टा, तेमसुला आओ, वाल्‍टर भेंगरा 'तरुण', वंदना टेटे, शांति खलखो, अनुज लुगुन आदि। सौ पृष्‍ठों की यह त्रैमासिक पत्रिका निम्‍न स्‍तंभों में बँटी हुई है- कहन-गायन, मुंहामुंही, दर्शन-वैचारिकी, रंग-रोगन, देस-दिसुम, सकम और अखड़ा। पत्रिका ने बहुत जल्‍द ही हिंदी जगत में अपनी विशिष्‍ट पहचान बना ली.
पत्रिका का आधिकारिक जालस्‍थल
ऑस्ट्रेलियाई राजधानी क्षेत्र
, ऑस्ट्रेलिया का राष्ट्रीय राजधानी क्षेत्र है। इसकी राजधानी कैनबरा नगर है।
फ्लाइंग फिश कोव
, ऑस्ट्रेलिया के क्षेत्र क्रिसमस द्वीप की राजधानी है।
पश्चिम द्वीप, कोकोस द्वीपसमूह
पश्चिम द्वीप, ऑस्ट्रेलिया के क्षेत्र कोकोस द्वीपसमूह की राजधानी है।
कोरल सागर द्वीप समूह
, ऑस्ट्रेलिया का एक क्षेत्र है। इसकी राजधानी विलिस द्वीप है।
हर्ड द्वीप और मैकडोनाल्ड द्वीप
, ऑस्ट्रेलिया का एक क्षेत्र है। इसकी राजधानी एटलस कोव है।
जर्विस बे टेरिटरी
, ऑस्ट्रेलिया का एक क्षेत्र है, जो ऑस्ट्रेलियाई राजधानी क्षेत्र के नियंत्रण में है। इसकी राजधानी जर्विस बे गांव है।
विलिस द्वीप (कोरल सागर)
, ऑस्ट्रेलिया का एक द्वीप है। यह कोरल सागर द्वीप समूह की राजधानी है। ऑस्ट्रेलियाई मौसम विज्ञान का द्वीप पर एक मौसम की निगरानी स्टेशन है।
एटलस कोव
, ऑस्ट्रेलिया के क्षेत्र हर्ड द्वीप और मैकडोनाल्ड द्वीप की राजधानी है।
जर्विस बे गांव
, ऑस्ट्रेलिया के क्षेत्र जर्विस बे टेरिटरी की राजधानी है। वर्ष २०११ में जर्विस बे गांव की जनसंख्या १७१ थी।
सशस्त्र बल विशेष शक्तियां अधिनियम
1951 में, नागा नेशनल काउंसिल ने 1952 के प्रथम यहानिर्वाचन का बहिष्कार किया था, जो बाद में सरकारी विद्यालयों और अधिकारियों के बहिष्कार तक बढ़ा दिया गया था। इस स्थिति से निपटने के लिये, असम सरकार ने 1953 में नागा हिल्स में " असम मेण्टेनेंस ऑफ़ पब्लिक ऑर्डर (ऑटोनॉमस डिस्ट्रिक्ट) एक्ट " लागू किया और विद्रोहियों के विरुद्ध पुलिस कार्रवाई तेज कर दी। जब स्थिति गम्भीर हो गयी, तो असम ने नागा पहाड़ियों में असम राइफ़ल्स को तैनात कर दिया और " असम अशान्त क्षेत्र अधिनियम, 1955 " को अधिनियमित कर दिया, जिससे क्षेत्र में उग्रवाद का मुकाबला करने के लिये अर्धसैनिक बलों और सशस्त्र राज्य पुलिस को विधिक ढाँचा प्रदान किया गया। किन्तु असम राइफ़ल्स और राज्य सशस्त्र पुलिस नागा विद्रोह को रोक नहीं पाये और विद्रोही " नागा राष्ट्रवादी परिषद " (एनएनसी) ने 23 मार्च 1956 को एक समानान्तर सरकार " नागालैण्ड की संघीय सरकार " का गठन किया। " सशस्त्र बल (असम और मणिपुर) विशेष शक्तियाँ अध्यादेश 1958 " को 22 मई 1958 को राष्ट्रपति डॉ॰ राजेन्द्र प्रसाद द्वारा प्रख्यापित किया गया था। इसे 11 सितमृबर 1958 को " सशस्त्र बल (असम और मणिपुर) विशेष शक्तियाँ अधिनियम, 1958 " द्वारा प्रतिस्थापित किया गया था।
" सशस्त्र बल (असम और मणिपुर) विशेष शक्तियाँ अधिनियम, 1958 " ने केवल राज्यों के राज्यपालों और केन्द्र शासित प्रदेशों के प्रशासकों को सम्बन्धित राज्य या केन्द्र शासित प्रदेश के क्षेत्रों को 'अशान्त' घोषित करने का अधिकार दिया।
इस कानून के अंतर्गत सशस्त्र बलों को तलाशी लेने, गिरफ्तार करने व बल प्रयोग करने आदि में सामान्य प्रक्रिया के मुकाबले अधिक स्वतंत्रता है तथा नागरिक संस्थाओं के प्रति जवाबदेही भी कम है।
इरोम शर्मिला इस कानून का विरोध करने वालों में मणिपुर की कार्यकर्ता इरोम शर्मिला का नाम प्रमुख है, जो इस कानून के खिलाफ 16 वर्षों से उपवास पर  धारा.3 ये स्पष्ट नही करती है कि किस आधार पर किसी क्षेत्र को अशाँत घोषित किया जाएगा ।
फिलहाल इरोम शर्मीला अपने पती के साथ बैंगलोर में रहती हैं
सौर अनुसारक
सौर अनुसारक (solar tracker ) उस युक्ति को कहते हैं जो किसी वस्तु को घुमाकर उसे सदा सूर्य की तरफ बनाये रखता है। इस क्रिया को 'सौर अनुसरण' (सोलर ट्रैकिंग) कहते हैं। सौर अनुसारकों का उपयोग सौर पैनल, फ्रेसनेल परावर्तक, दर्पण, तथा लेंसों आदि को सूर्य की तरफ बनाये रखने के लिये किया जाता है। समतल पैनल वाले प्रकाश-वोल्टीय प्रणालियों को सूर्य की ओर अभिमुख रखने से अधिकतम सौर ऊर्जा की प्राप्ति होती है जिससे अधिकतम विद्युत ऊर्जा प्राप्त करने में सहायता मिलती है।
सौर अनुसारक दो तरीके से बनाये जा सकते हैं:सोलर ट्रैकर बनाने के लिए घटकों की सूचीप्रोजेक्ट को बनाने के लिए कुछ और भी सहायक उपकरणों की आवश्यकता होगी।
सोल्डरिंग आयरन, 8-पिन आईसी होल्डर, PCB बोर्ड, ब्रेडबोर्ड, मल्टीमीटर, प्रतिरोध बॉक्स, प्रकाश की तीव्रता मापने के लिए लक्स-मीटर
ऊपर दी गयी लिस्ट के अनुसार सभी घटक तैयार करने के बाद आपको नीचे दिए गए चित्र के अनुसार ब्रेड-बोर्ड पर सर्किट डायग्राम बनाना है। इस सर्किट में दो पार्ट हैं; एक जो पहले हरे रंग से हाईलाइट किया है उसे LDR और प्रतिरोध के द्वारा बनाना है। इसके बाद दोनों LDRs से मिले आउटपुट को डिफरेंशियल मोड में लगे op-amp के इनपुट पिन-2, पिन-3 पर जोड़ना है।
Solar Tracker Hindi
अधिकतम शक्ति-बिन्दु अनुसरण
अधिकतम शक्ति-बिन्दु अनुसरण (Maximum power point tracking (MPPT)) एक तकनीक है जिसका उपयोग ग्रिड से जुडे पवन टर्बाइनों एवं प्रकाशविद्युतीय सौर प्रणालियों में किया जाता है ताकि इनसे किसी समय अधिक से अधिक विद्युत शक्ति प्राप्त करके ग्रिड को दिया जा सके।
प्रकाशविद्युतीय सौर ऊर्जा प्राप्त करके उसे कई प्रकार से उपयोग में लाया जा सकता है। इसमें से सबसे आधारभूत तरीका यह है कि कलेक्टर से प्राप्त वोल्टेज को इन्वर्टर को दिया जाता है जो इसे प्रत्यावर्ती धारा में बदलकर सीधे ग्रिड में डाल देता है।
अधिकतम शक्ति बिन्दु अनुसरण की डिजाइन के लिये सोलर सेल का धारा-वोल्टता वैशिष्ट्य (I-V वक्र ; अथवा दूसरे शब्दों में, सोलर सेल का तुल्य परिपथ ) बहुत महत्वपूर्ण है।
राष्ट्रीय प्राकृतिक चिकित्सा संस्थान, पुणे
राष्ट्रीय प्राकृतिक चिकित्सा संस्थान (एन.आई.एन), ऐतिहासिक वर्तमान इमारत "बापू भवन", ताड़ीवाला रोड, पुणे 411001 में स्थित है। "बापू भवन" राष्ट्रपिता महात्मा गांधीजी के नाम पर है, जिन्होंने 1934 से इस संस्थान को अपना घर बनाया था। इससे पहले यह संस्थान "नैचर क्योर क्लिनिक एवं सॅनिटोरियम" के नाम से जाना जाता था, जिसे डॉ॰ दिनशा मेहता चलाया करते थे। इस संस्थान में "ऑल इंडिया नैचर क्योर फांऊडेशन ट्रस्ट" की स्थापना की गयी और गांधीजी आजीवन इस ट्रस्ट के चैयरमैन बने। गांधीजी ने यहाँ से बहुत सी राष्ट्रीय एवं अंतर्राष्ट्रीय गतिविधियों में हिस्सा लिया।
राष्ट्रीय प्राकृतिक चिकित्सा संस्थान, पुणे 22 दिसंबर 1986 को अस्तित्व में आया। इस संस्थान की शासकीय निकाय समिति है, जिसके प्रमुख केन्द्रीय मंत्री , स्वास्थ्य एवं परिवार कल्याण मंत्रालय है।
सख्खर
सख्खर (Sukkur) पाकिस्तान के सिन्ध प्रान्त का तीसरा सबसे बड़ा नगर है। यह सिन्धु नदी के पश्चिमी किनारे पर स्थित है। सुकुर ऐतिहासिक शहर रोहड़ी से सीधे स्थित है। सिन्धी भाषा में 'सख्खर' शब्द का अर्थ 'श्रेष्ठ' है। यह पाकिस्तान का चौदहवाँ सबसे अधिक आबादी वाला शहर है। नया सुक्कुर अंग्रेजों के जमाने में सुकुर गांव के साथ स्थापित किया गया था। सुक्कुर की पहाड़ी, बुकुर के नदी द्वीप पर स्थित पहाड़ी के साथ, जिसे कभी-कभी "सिंध का द्वार" माना जाता है।
अमीर चंद बोम्बवाल
अमीर चंद बोम्बवाल (8 अगस्त 1893 - 10 फरवरी 1972) भारत के एक पत्रकार, स्वतन्त्रता संग्राम सेनानी, खुदाई खिदमतगार, तथा पेशावर के भारतीय राष्ट्रीय कांग्रेस के एक नेता थे।
२०१५ यूईएफए यूरोपा लीग फाइनल
२०१५ यूईएफए यूरोपा लीग फाइनल, 27 मई 2015 पर वारसॉ, पोलैंड के नेशनल स्टेडियम में हुए एक फुटबॉल मैच था। यह स्पेन के क्लब सेविला और यूक्रेन के क्लब डिंप्रो डिंप्रोपेट्रोवस्क के बीच खेला गया था। सेविला ने फाइनल 3–2 से जीता लिया। यह उन्का इस प्रतियोगिता में एक रिकॉर्ड चौथा खिताब था और वे प्रतियोगिता के इतिहास में सबसे अच्छा प्रदर्शन करने वाले क्लब बन गए।
रोचक कोहली
रोचक कोहली एक भारतीय फ़िल्म संगीतकार, निर्देशक व गायक हैं। यह सुजीत सरकार द्वारा बनाई गई फ़िल्म विक्की डोनर से अपने गायन की शुरुआत की।
यह इंडियन प्रीमियर लीग में कोलकाता नाइट राइडर्स के लिए भी गाना लिख चुके हैं।
मार्टिन कूपर
मार्टिन कूपर (अंग्रेजी :Martin Cooper) (जन्म 26 दिसम्बर 1928) एक अमेरिका के अभियंता है। मार्टिन कूपर वह पुरुष है जिन्होंने दुनिया का पहला मोबाइल फ़ोन जो लगभग 1970 में बनाया था। इनकी पत्नी का नाम अर्लिन हैरिस है वो भी अभियंता है।
कवलाहार
कवलाहार मुनि के आहार का पर्यायवाची है। आगम में किए गए मुनि के आहार के छः भेद बताये गये हैं- नोकर्माहार, कर्माहार, कवलाहार, लेप्याहार, ओजाहार और मानसाहार। भगवतीसूत्र, गाथा २११ में मुनि का अधिकतम आहार ३२ और आर्यिका (साध्वी) का २८ कवल (कौर) बताया है। एक कवल का उत्कृष्ट प्रमाण ५० चावलों का भात है। ज्ञातव्य है कि मुनि का छठा बाह्य तप अवमौदर्य (खुराक से कम खाना) है।
मूल मान्यता यही है कि केवली (जीवन्मुक्त) के कवलाहार नहीं होता है क्योंकि उनके शरीर की स्थिति के लिए नोकर्म-कर्माहार ही पर्याप्त होते हैं। उत्तर काल में सवस्त्र मुक्ति के समान केवली के कवलाहार की भी कल्पना की गई। फलत: कवलाहार दिगंबर तथा श्वेतांबर संप्रदायों की मुख्य तीन भिन्नताओं में से भी एक है।
कवाध प्रथम
कवाध प्रथम (४८७-५३१ई.) फारस के ससानी वंश का राजा तथा फ़ीरोज का पुत्र था। इसे कवाद, कोबाद या कवात भी कहते हैं।
कवाध प्रथम अपने चाचा बलास की जगह गद्दी पर बैठा। कवाध के दीर्घ राज्यकाल का पहला वीरकार्य उन बर्बर खज्रों के विरुद्ध सफल अभियान था जो तुर्की जाति के थे और कोहकाफ लाँघकर कूर की घाटी में प्राय: धावे किया करते थे।
मजदक द्वारा स्थापित सामूहिक सत्तावादी सप्रदाय की सहायता करने के कारण कवाध को प्राय: अपना सिंहासन ही छोड़ना पड़ा। उसे गद्दी से उतार दिया गया और सूसियाना के प्रसिद्ध गढ़ में (जिसे साधारणत: 'विस्मृति का गढ़' कहते हैं) कैद कर दिया गया (४९८-५०१ई.)। उसका उत्तराधिकार उसके भाई ज़मास्प को मिला। कवाध अपनी पत्नी की मदद से कैद से निकल भागा। उसने अपनी गद्दी पर भी फिर से अधिकार कर लिया। इस बार उसने मजदकों के संबंध में बुद्धिमत्तापूर्ण व्यवहार किया, उनसे अपनी संरक्षा हटा ली और उनमें से बहुतों को बाद में मरवा तक डाला।
रोम के साथ ससानियों का जो मित्रता संबंध अब तक चला आ रहा था, उसे कवाध ने तोड़ दिया। दोनों ओर से एक दूसरे पर लगातार धावे होते रहे और इन धावों ने दोनों पक्षों को कमजोर कर भावी अरब विजयों के लिए मार्ग प्रशस्त कर दिया। श्वेत हूणों के साथ कवाध का संघर्ष प्राय: १० वर्ष (५०३-५१३ ई.) चलता रहा और उसने उनकी शक्ति प्राय: नष्ट कर दी। कवाध दूरदर्शी और शक्तिमान शासक था। तबरी का कहना है कि कवाध ने जितने नगर बसाए उतने किसी अन्य राजा ने नहीं बसाए। उसकी मृत्यु के समय ईरान की शक्ति और मान चोटी पर थे।
कवाध द्वितीय
कवाध द्वितीय फारस के ससानी वंश का राजा तथा खुसरू परवेज का पुत्र था। वह ६२८ ई. की फरवरी में, पिता के गद्दी से उतारे जाने के बाद, सिंहासनारूढ़ हुआ। गद्दी पर बैठते ही उसने रोम के सम्राट् हिराक्लियस से संधि कर ली। वह ६२९ ई. में मरा।
कषाय
भारतीय दर्शन में कषाय शब्द का प्रयोग विशेष रूप से राग, द्वेष आदि दोषों के लिए हुआ है।
छांदोग्य उपनिषद के अनुसार मृदित कषाय (जिनका कषाय नष्ट हो गया है) नारद को भगवान् सनत्कुमार ने अविद्यारूपा तम के पार परमार्थतत्व को दिखलाया। शंकराचार्य के मत से ज्ञान, वैराग्य और अभ्यास से कषाय का नाश होता हे।
बौद्ध दर्शन में इस शब्द का प्रयोग अशुद्धि, पतन तथा क्षय के अर्थ में हुआ है। उसके अनुसार कषाय पाँच प्रकार के हैं- आयु, दृष्टि, क्लेश, सत्व तथा कल्प। कषायों के कारण आयु क्षीण होती है, मिथ्या दृष्टि उत्पन्न होती है, क्लेश होते हैं, प्राणियों का ह्रास होता है तथा संसार के एक कल्प अथवा युग का क्षय होता है।
जैन दर्शन में कषाय के मुख्य चार भेद- क्रोध, मान, माया तथा लोभ माने गए हैं। इनके कारण जीव में पुद्गल कणों का आश्रव होता है और यह कर्मबंधन से अधिकाधिक ग्रस्त होता जाता है। जीव की कषाय सहित तथा कषायरहित, ये दो अवस्थाएँ होती हैं। कषायों का विनाश होने पर ही जीव को मोक्ष प्राप्त होता है।
२०१५ यूईएफए चैंपियंस लीग फाइनल
२०१५ यूईएफए चैंपियंस लीग फाइनल, 2014-15 यूईएफए चैंपियंस लीग का अंतिम मैच था। यह यूईएफए द्वारा आयोजित यूरोप के इस प्रमुख क्लब फुटबॉल टूर्नामेंट का 60वाँ सीज़न था और यह यूरोपीय चैंपियन क्लब कप का नाम परिवर्तित (यूईएफए चैंपियंस लीग) होने के बाद 23वाँ सीज़न था। इस बार यह टूर्नामेंट जर्मनी के बर्लिन शहर स्थित ओलंपिक स्टेडियम में आयोजित किया गया और टूर्नामेंट का फाइनल मैच स्पेनी टीम बार्सिलोना और इतालवी टीम जुवेंटस के बीच हुआ।
खेल के अंत में बार्सिलोना ने जुवेंटस को 3-1 से हरा कर मैच जीतते हुए इस टूर्नामेंट का खिताब पाँचवीं बार जीता।
"टिप्पणी: नीचे के सभी परिणामों में, फाइनलिस्ट का स्कोर पहले दिया गया है।"
महान अण्डमानी
महान अंडमानी अथवा ग्रेट अंडमानी उन जनजातीय लोगों को सामूहिक रूप से कहते हैं जो भारत के अंडमान द्वीपसमूह के महान अंडमान द्वीप और इससे सटे द्वीपों पर निवास करते हैं।
किसी समय ग्रेट अंडमानी लोगों की अंडमान द्वीपसमूह में सबसे अधिक आबादी थी। 1789 में उनकी अनुमानित जनसंख्या 10,000 थी। वर्ष 1901 में इनकी संख्या घटकर 625 हो गई और 1969 मे इनकी संख्या घटकर मात्र 19 हो गई। वर्ष 1971 की जनगणना के अनुसार मात्र उनकी संख्या 24 थी लेकिन वर्ष 1999 में उनकी संख्या बढ़ कर 41 हो गई। 2010 के अनुमानित आँकड़ों के अनुसार इनकी संख्या 52 थी।
प्रशासन इस जनजाति के संरक्षण और परिरक्षण के लिए भरसक प्रयास कर रहा है। इस जनजाति को स्ट्रेट आईलैण्ड नाम के एक छोटे से द्वीप में बसाया गया। ग्रेट अंडमानी लोग मूलतः एकत्रक (gatherers) हुआ करते थे। आजकल वे चावल, दाल, चपाती और अन्य आधुनिक खाद्य सामग्री भी खाते हैं। वे गर्म मसालों का उपयोग करके खाना पका सकते हैं। लेकिन अब भी वे जरूरत पड़ने पर शिकार पर या जंगल और समुद्र तट से भोजन एकत्रित करने जाते हैं। उनके परम्परागत भोजन में मछली, डुगाँग, कछुऊा, कछुऊा के अण्डे, केकड़ा कन्द मूल शामिल हैं। वे सुकर अंडमान के समुद्र में पाए जाने वाले मोनिटर (लिजर्ड) चिपकली आदि तटीय लोग होने के कारण वे विभिन्न प्रकार के केकडा और मछली के अलावा ओक्टोपस, समुद्री जीव जैसे टर्बन शैल, स्कोर्पियन शैल सन्दियल हेल्मेंट, टोकस ओर स्क्रय शैल से निकाला गया मोलसेस पंसद करते हैं। बाद में कुछ लोग सब्जियों की खेती करने लगे और कुक्कुट पालन फार्म की भी स्थापना कीं। वे शराब पीने की आदत के अलावा उन्हें गैर-जन जातिय, शहरी, समुदाय के सम्पर्क में आने के बाद संक्रामक रोगों से ग्रस्त हुए हैं।
हिरोशी निशिहारा
हिरोशी निशिहारा, का जन्म २१ मार्च १९५५ में हुआ था। वह टोक्यो विश्वविद्यालय में रसायन विज्ञान के प्रोफेसर है। वर्तमान में वह टोक्यो विश्वविद्यालय में रसायन विज्ञान और अकार्बनिक रसायन विज्ञान प्रयोगशाला विभाग के प्रमुख है, वह विद्युत रसायन-शास्त्र (इलेक्ट्रोकैमिस्टरी) के क्षेत्र में एक प्रतिष्ठित प्रोफेसर, शोधकर्ता और अग्रणी है। वह वर्तमान में जापान की इलेक्ट्रोकैमिकल सोसाइटी के उपाध्यक्ष और इलेक्ट्रोकैमिस्टरी की इंटरनेशनल सोसायटी के जापान के क्षेत्रीय प्रतिनिधि (आईएसई) है।
इलेक्ट्रोकैमिस्टरी, नैनोमटेरीअल्स, फोटो-कैमिस्टरी, ऑर्गोनोमे़टे़लिक-कैमिस्टरी और कौर्डीनेशन-कैमिस्टरी
भारतीय परिषद अधिनियम 1892
1861 ई. के भारत शासन अधिनियम से भारतीय संतुष्ट नहीं थे। इसके साथ ही भारत सरकार भी गृह-सरकार के विरूद्ध अपने अधिकारों में और अधिक वृद्धि चाहती थी इसके लिये वह अधिक से अधिक भारतीयों को शासन में सम्मिलित कर लेना चाहती थी जो उस समय की परिस्थिति में सरकार को आवश्यक लग रहा था। अग्रेज व्यापारी अपने स्वार्थों की रक्षा के लिये कुछ प्रतिनिधित्व चाहते थे और यही कारण था कि वे व्यवस्थापिका सभा के सदस्यों की संख्या में वृद्धि चाहते थे अतः भारत सरकार के सुझावों के अनुरूप 1892 ई . के कानून का निर्माण किया गया। इसकी धाराएँ निम्नांकित थीं :-1892 ई. का कानून के द्वारा व्यवस्थापिका सभाओं में भारतीय सदस्यों की संख्या में वृद्धि की गई थी परन्तु भारतीयों की उग्र-राष्टीय भावना को यह एक्ट संतुष्ट नहीं कर सका इसका मुख्य कारण यह था कि सदस्यों के लिये अप्रत्यक्ष निर्वाचन प्रणाली अनुपयुक्त थी क्योंकि सदस्यों को आर्थिक प्रस्तावों पर मत देने का अधिकार नहीं था और ना ही वे सहायक प्रश्न पूछ सकते थे। इसके अतिरिक्त सरकारी सदस्यों का बहुमत भी था।
उपर्युक्त 1892 ई0 के इस कानून से भारतीयों को केवल दिखावे मात्र का लाभ हुआ था ना कि वास्तविक लाभ हुए। इस व्यवस्थापिका सभा के कार्य जनहित में नहीं थे। यह एक्ट अखिल भारतीय कांग्रेस के नरम दल को भी संतुष्ट नहीं कर सका। बालगंगाधर तिलक ने बंगाल विभाजन के समय में यह नारा दिया - ’’स्वराज्य हमारा जन्म सिद्ध अधिकार है।’ इस अधिनियम के बारे में सुरेन्द्र नाथ बनर्जी ने कहा था " यह अधिनियम भारत में संसदीय शासन व्यवस्था में नींव का पत्थर साबित होगा ।"
माया हनुमानजी
माया हनुमानजी मॉरिशस की नेशनल असेम्बली की स्पीकर है।
सुराबया
सुराबया पूर्वी जावा प्रांत की राजधानी और इंडोनेशिया को दूसरा सबसे बड़ा नगर है। यह तटीय नगर है जिसके नाम के बारे में ऐतिहासिक कथाओं का ज़िक्र मिलता है। सुराबया को 'वीरों के शहर' के नाम से भी जाना जाता है। सुराबया का युद्ध इंडोनेशियाई राष्ट्रीय क्रांति के समय इंडोनेशियाई स्वतंत्रता के लिए समर्थन जुटाने में महत्वपूर्ण रहा।
यह रेल मार्ग से राजधानी जकार्ता और सड़क मार्ग से जोगजकार्ता तथा बाली द्वीप से जुड़ा हुआ है। यहाँ अंतर्राष्ट्रीय हवाई अड्डा भी है।
एक स्थानीय मिथक के अनुसार, सुराबया (सुरोबॉयो) शब्द का उद्‍गम दो शब्दों से हुआ है- सुरो, अर्थात शार्क और बॉयो अर्थात मगरमच्छ। इस मिथक के अनुसार इन दोनो प्राणियों के बीच 'सबसे शक्तिशाली प्राणी' होने का खिताब पाने के लिए लड़ाई हुई। कहा जाता है की दोनो प्राणियों ने अपने संघर्ष पर विराम लगाने का निर्णय लिया और अपने वर्चस्व की सीमाएँ निर्धारित कीं- कि शार्क का इलाक़ा समुद्र में होगा और मगरमच्छ का इलाक़ा ज़मीन पर होगा। एक दिन शार्क ने शिकार करने के लिए नदी के मुहाने में प्रवेश कर लिया और इस कारणवश मगरमच्छ नाराज़ हो गया। शार्क ने यह तर्क लगाया कि नदी पानी का क्षेत्र था और इसलिए उसका नदी में आना उचित था। परंतु मगरमच्छ का कहना यह था की नदी मीलों तक ज़मीन से लग कर बहती थी। इस बात पर फिर एक बार दोनो प्राणियों के बीच लड़ाई शुरू हुई। अंत में मगरमच्छ ने शार्क को बुरी तरह काट लिया और शार्क को समुद्र की ओर भागना पड़ा। इस प्रकार मगरमच्छ ने दोबारा नदी के मुहाने क्षेत्र (जो कि आज सुराबया शहर है) पर वर्चस्व जमाया।
जट्ट एंड जूलिएट
जट्ट एंड जूलिएट (Punjabi: ਜੱਟ ਐੰਡ ਜੂਲੀਅਟ) एक पंजाबी रोमांटिक कॉमेडी फिल्म है जिसमें दिलजीत दोसांझ व नीरू बाजवा ने मुख्य भूमिकाएँ निभाई हैं। इस फिल्म के निर्देशक अनुराग सिंह तथा निमाता दर्शन सिंह ग्रेवाल व गुनबीर सिंह सिधु हैं। यह फिल्म 29 जून 2012 को थियेटर्स में रिलीज़ हुई तथा बॉक्स ऑफिस पर बहुत बड़ी हिट साबित हुई। इस फिल्म की बॉक्स ऑफिस सफलता ने पंजाबी फिल्म उद्योग में नयी जान फूँक दी। पीटीसी पंजाबी फिल्म अवॉर्ड्स, 2013 में इस फिल्म ने कई अवॉर्ड जीते जिनमें सर्वोत्तम फिल्म, सर्वोत्तम निर्देशक, सर्वोत्तम अभिनेता व सर्वोत्तम अभिनेत्री के अवॉर्ड्स शामिल हैं।  लगभग इसी टीम के साथ इस फिल्म का सीक्वेल जट्ट एंड जूलिएट 2 भी अगले साल रिलीज़ हुआ। इसने भी बॉक्स ऑफिस के कीर्तिमान तोड़ डाले और आज तक की सबसे अधिक कमाई करने वाली पंजाबी फिल्म बनी।
चौहटन
चौहटन राजस्थान राज्य के बाड़मेर जिला मुख्यालय से 47 किमी पच्छिम की ओर बसा हुआ एक कस्बा है। इसका पुराना नाम चोथापुर पाटन नगरी था। चौहटन सरहदी इलाके पर बसा है। चौहटन से भारत-पाकिस्तान सीमा मात्र 45 कि० मि० दूर है। कहते हैं पांडवों ने अपने वनवास का अधिकांश समय यहीं पर बिताया था। यहाँ पर बाड़मेर मार्ग पर अति प्राचीन चीफल नाडी हौ। इसका निर्माण बरसों पूर्व भीमजी पांडव ने खेल-२ में किया था। इसका पानी १ साल तक नहीं सूखता। यह नाडी चोहटन की पहाड़ियों से आने वाले बरसाती पानी से भरती हे पहाड़ियो पर अनेक तीर्थ स्थल हे इन्द्रभाण तालाब का पानी गंगाजल के समान पवित्र माना जाता है यहाँ पर विरात्रा माता का भव्य मंदिर है तथा सूंईया महादेव का मंदिर है। यहां डुंगरपुरी जी महाराज की प्राचीन समाधि है यहां देश के अनेको हिस्सों से लोग दर्शन करने को आते ह यहां पर वैर माता का अति प्राचीन मंदिर है यहाँ पर मां जगदम्बा ने बालिका के रूप में अनेक असूरों का संहार करके वैर लिया था पिपलीया झरना विष्णू पगलिया आदि अनेक धाम है। यहा पर कुभ मेले के समान 12 वर्षो में एक बार मेला भरता हैं जिसका नाम अर्ध्द कुभ सुईया पोषण मेला है जो सुईया महादेव के पवित्र मंदिर पर भरता है यह मंदिर लगभग 13 वी सदी के आस पास के समय के है चौहटन में ही किसान छात्रावास के सामने खेमा बाबा का पवित्र मंदिर स्थित हैं जो जाट तथा अन्य जातियों के आराध्य देव हैं तथा निजी बस स्टेशन के सामने रामदेव जी का मंदिर हैं जहां भक्तगण आराधना करते रहते हैं
चौहटन एक धार्मिक नगरी है। चौहटन से 09 किलोमिटर दूर विरात्रा में माँ वाँकल का भव्य मन्दिर है।यह राजपूतो की भोपा और नेतड जाति की कुलदेवी है तथा साथ ही में केलनोर रोड पर गौराणा माता का मंदिर हैं जो विरात्रा माता का पूर्व(पहले) का रूप हैं  यहां पर चौहटन विधानसभा क्षैत्र से अब्दुल हादी सात बार विधायक रहे तथा वर्तमान में पदमाराम मेघवाल विधायक हैं ।  यहां पर चोहटन की पहाड़ियों में महादेव जी का मंदिर है जिसे सुइयों का मंदिर कहा जाता है इस मंदिर की एक विशेषता है कि इसमें सोमवती अमावस्या और सटा नक्षत्र होने पर एक पवित्र जल की धारा निकलती है जिसे बहुत पवित्र माना जाता है यहां पर अनेक प्रकार से साधु संतों का आवागमन होता है यहां पर महंत श्री डूंगरपुरी जी महाराज की समाधि स्थित है यहाँ अर्धकुम्भ का मेला भी भरा जाता हैं तथा ईसी पहाड़ी पर पवित्र विष्णु पगलिया व पहाड़ी के पीछे वेर माता का मंदिर भी हैं चोहटन के कुछ प्रमुख गांव
1 धारासार
2 शोभाला जेतमाल
3 बीजराड़
4 केलनोर
5 उपरला
6 ढोक
7 घोनिया
8 नेेतराड़
9 ईसरोल
10 देदूसर
11 नवातला जेतमाल
12 नवापुरा
13 अरबी की ग़फ़न
14 सोनडी (विष्णू धाम)
15 भलगाव
16 बाखासर
17 बुठ राठौडान
सरदार हेमसिंह भील भील नही थे राठौड़ राजपूत थे
भंवर लाल शर्मा
भंवर लाल शर्मा (जन्म 17 अप्रैल 1945; सरदारशहर, चूरु, राजस्थान) स्व. श्री सेवगराम शर्मा एवं स्व. श्री माणक राम शर्मा के पुत्र है। भंवर लाल शर्मा एक भारतीय राजनीतिज्ञ हैं।  वे सरदारशहर, चुरू, राजस्थान से विधान सभा के 7 वें कार्यकाल के सदस्य हैं। वह 2011 से अखिल भारतीय ब्राह्मण महासंघ के राष्ट्रीय अध्यक्ष के रूप में ब्राह्मण समाज में एक राष्ट्रीय व्यक्ति के रूप में उभरे हैं। वे राजस्थान सरकार के इंदिरा गांधी नेहर परियोजन के पूर्व कैबिनेट मंत्री हैं।
2011 से आजतक आल इंडिया ब्राह्मण फेडरेशन के राष्ट्रीय अध्यक्ष है। सन् 1994 से 2000 एंव 2000 से अबतक लगातार राजस्थान के 80 लाख से अधिक ब्राह्मणों की शीर्ष संस्था राजस्थान ब्राह्मण महासभा के भी प्रदेश अध्यक्ष है।
राजस्थान ब्राह्मण महासभा के अध्यक्ष बनने के बाद राज. सरकार से जयपुर (विद्याधर नगर) में एक बड़ी भूमि सरकारी दर पर आवंटन करा समाज के विभिन्न जिलो के बच्चो की उच्च शिक्षा हेतु छात्रावास और समाज के सदस्यों हेतु अतिथि गृह का निर्माण कराया था। वर्तमान जाति पर आधारित आरक्षण के सख्त ख़िलाफ़ है और इनका मानना है की भूख और गरीबी जाती देख कर नहीं आती इसलिए आरक्षण आर्थिक आधार पर होना चाहिए।
वर्तमान आरक्षण व्यवस्था के खिलाफ राजस्थान ब्राह्मण महासभा ने जन जागरण हेतु विशाल रैलियो का आयोजन किया जिनमें सीकर में 24 नवम्बर 2002 शुरू होकर 12 जनवरी बीकानेर 2 फ़रवरी अलवर कोटा भीलवाड़ा उदयपुर होते हुए अप्रैल 27 को जोधपुर और महाकुम्भ के रूप के 7 सितम्बर को जयपुर अमरूदों के बाग़ में लाखो की सख्या में वर्तमान आरक्षण प्रणाली का विरोध किया गया था।
जोधपुर के लोगों की सूची
जोधपुर, भारत के उल्लेखनीय व्यक्ति
वीबली
वीबली (अंग्रेजी :Weebly) एक वेब होस्टिंग सेवा है इसकी मदद से तृतीय वर्ग की वेबसाइटें बनाई जाती है। इसमें ड्रैग एण्ड ड्रॉप  के वेबसाइट फीचर है। अगस्त 2012 तक वीबली ने 20 लाख वेबसाइटों आँकड़ा पार कर दिया था।
राजस्थान महाविद्यालय
विश्वविद्यालय राजस्थान महाविद्यालय (केवल राजस्थान महाविद्यालय) भारतीय राज्य राजस्थान के जयपुर नगर में स्थित एक महाविद्यालय है। यह राजस्थान विश्वविद्यालय के छः घटक महाविद्यालयों में से एक है। महाविद्यालय में स्नातक स्तर के कला संकाय के पाठ्यक्रमों का अध्ययन करवाया जाता है। यह जवाहरलाल नेहरू मार्ग पर स्थित है। इस महाविद्यालय से सम्बद्ध छात्रावास विवेकानन्द छात्रावास है।
वेब होस्टिंग सेवा
वेब होस्टिंग सेवा एक इंटरनेट सेवा है, जिसकी सहायता से जालस्थल ,ब्लॉग को इंटरनेरट पर सार्वजनिक रूप से प्रस्तुत किया जाता है।
जलस्थल की जरूरत अथवा उस पर आने वाले आगंतुकों के आधार पर वेब होस्टिंग को विभिन्न श्रेणियों में विभाजित किया गया है:
माई वेप ब्लॉग
माई वेप ब्लॉग एक मुफ्त ब्लॉगिंग सेवा है।
भारत की नदियों की सूची
भारत में मुख्यतः चार नदी प्रणालियाँ है (अपवाह तंत्र) हैं। उत्तरी भारत में सिंधु, उत्तरी-मध्य भारत में गंगा, और उत्तर-पूर्व भारत में ब्रह्मपुत्र नदी प्रणाली है। प्रायद्वीपीय भारत में नर्मदा, कावेरी, महानदी, आदि नदियाँ विस्तृत नदी प्रणाली का निर्माण करती हैं।
यहाँ भारत की नदियों की एक सूची दी जा रही है:
सुरमा-मेघना-बराक नदी पारिवार बांग्लादेश और भारत में विस्तृत बेसिन[[Image:Hogenakkal Tamil Nadu.JPG|thumb|right|200px|[[होगेनक्कल झरना]], कावेरी नदी पर]]
[[Image:Indus river.svg|thumb|right|सिन्धु नदी की थाला क नद्दी कुल]][[श्रेणी:भारत की नदियाँ]] [[श्रेणी:भारत से सम्बन्धित सूचियाँ]]
लक्ष्मी नगर मेट्रो स्टेशन
स्टेशन के नज़दीक पहले पार्किंग की सुविधा नहीं थी लेकिन अब स्टेशन के पास पार्किंग के लिए एक प्राधिकृत (authorized) जगह उपलब्ध है। अनेक कामगारों और छात्रों के लिए लक्ष्मी नगर ही अज्पना आवास स्थान है। इसी कारण से यह मैट्रो नेटवर्क के सबसे व्यस्त स्टेशनों में से एक है।
जनसुविधाओं में एक सुलभ कॉम्प्लेक्स शामिल है, जबकि सड़क के बराबर में दो और बनाए जा रहे हैं। स्टेशन पर कुछ की दुकानें हैं जो आधुनिक फ़ास्ट फू़्ड और अल्प आहार बेचते हैं। यहाँ एक राष्ट्रीय तथा एक निजि क्षेत्र के बैंकों द्वारा ए० टी० एम० सुविधाएँ भी मौजूद हैं।
स्टेशन के आस-पास बहुत से प्रशिक्षण केन्द्र, किताबों की दुकानें, और भर्ति-सेवा संस्थाएँ भी हैं। इसके अलावा यहाँ आस-पास कई सारे भोजनालय और अस्थायी आवास सुविधाएँ भी मौजूद हैं। बहुत से इलेक्ट्रॉनिक उपकरणों और मोबाइल फोन के विक्रेता स्टेशन के 1 किलोमीटर के दायरे में स्थित हैं।
इश्केदारियां
इश्केदरियां 2015 की एक बॉलीवुड रोमांटिक फ़िल्म है जिसका निर्देशन वी.के. प्रकाश ने किया है। इसके निर्माता राजेश बंगा (Rajesh Banga)हैं पर इसमें महाक्षय चक्रवर्ती और एवलिन शर्मा और मोहित दत्ता ने अभिनय किया है। पहले ये फ़िल्म बॉम्बे वेल्विट के साथ 15 मई 2015 को रिलीज़ होने वाली थी लेकिन बाद में इसे 29 मई को अकेले ही प्रदशित किया गया।
इश्केदारियां प्रेम, त्याग, परिवार के मूल्य व संबंधों की एक कहानी है। इस फ़िल्म में में महाक्षय चक्रवर्ती, एवलिन शर्मा और मोहित दत्ता हैं। एवलिन शर्मा इस फ़िल्म की मुख्य नायिका हैं जो लवलीन का किरदार निभा रही हैं। लवलीन व्यवसाय से एक टीचर है जो अपने दादा के स्कूल के लिए दान जमा करना चाहती है। महाक्षय चक्रवर्ती ने अगम दीवान का किरदार निभाया है जो की एक मिलियनेयर है और वह अपने काम को सबसे अधिक प्यार करता है। मोहित दत्ता ने इस फ़िल्म में एक उत्साही गायक का रोल किया है।फ़िल्म को आलोचकों से मिले जुले रिव्यु और प्रतिक्रियाएं मिलीं। "टाइम्स ऑफ़ इंडिया" ने इस फ़िल्म को 5 में से 1.5 स्टार ये कहते हुए दिए , " इस बार एवलिन शर्मा तंग कपड़ों में नहीं दिखाई दीं लेकिन इनकी एक्टिंग अभी भी बहुत बुरी है। महाक्षय ने अच्छा अभिनय किया है लकिन ये फ़िल्म कुछ ज़्यादा ही थकाऊ है। इसका संगीत और उनकी लोकेशन्स ही इस फ़िल्म की सबसे अच्छी चीज़ें हैं। इसके अलावा बाकि सब कुछ साधारण है।""रेडिफ" की पैलोमा शर्मा (Paloma Sharma) ने लिखा ,"इश्केदारियां की समस्या ये है कि ये अच्छी होने के लिए उतनी बुरी नहीं है। ये वही पुरानी और नीरस कहानी से युक्त है। अपने आप में ही खोई हुई ये दर्शकों को भूल जाती है। इसके निर्माताओं को दर्शकों को जगाये रखने के लिये फ्री चाय देनी चाहिये।" इन्होंने इस फ़िल्म को 1.5/5 स्टार दिए। "द इंडियन एक्सप्रेस" ने इसे 5 में से 1 स्टार दिया और कहा की इस फ़िल्म को कहानी किसी पुरानी फ़िल्म की तरह है जिसमे आप ये अंदाज़ा लगा सकते हैं की अंत में क्या होने वाला है पर फिर भी आपको इसे 2 घंटे तक देखना पड़ता है।" "बुक माई शो" ने कहा , " लव स्टोरी स्वीट है पर घिसी पिटी कहानी और इमोशनल ड्रामा का ओवरडोज़ बहुत बोर करता है। शुरू होने के कुछ समय बाद ये अपना प्रभाव खो देती है।" "द इंडियन टॉक्स" ने इसे 4/5 स्टार्स दिए और पत्रों के अभिनय (एक्टिंग) की सराहना की।
इस फ़िल्म को भारत के अनेक शहरों में प्रमोट किया गया। गायक आशीष कौर (Asees Kaur) के साथ ही फ़िल्म के अन्य प्रमुख पात्र भी उपस्थित रहे। फ़िल्म का इंदौर, भोपाल, पुणे, नागपुर, अमृतसर, नई दिल्ली, जयपुर आदि शहरों में प्रमोशन किया गया।
फ़िल्म के गाने जीत गांगुली, जयदेव कुमार, और बिलाल सईद द्वारा बनाये गए हैं जबकि फ़िल्म के बोल कुमार, कौसर मुनीर, मनोज मुन्तशिर (Manoj Muntashir) व बिलाल सईद ने लिखे हैं।
y
उम्मेद सागर बाँध
उम्मेद सागर बाँध राजस्थान के जोधपुर जिले का एक बाँध है। यह कायलाना झील के नजदीक है तथा शाहपुरा के लिए पानी की आपूर्ति करती है। इसका निर्माण महाराजा उम्मेद सिंह ने अपने शासन काल में सन 1933 ई. में करवाया था।
कायलाना झील
कायलाना झील राजस्थान के जोधपुर से आठ किलोमीटर पश्चिम में स्थित है। यह एक निर्मित झील है जिसे प्रताप सिंह ने 1872 में बनाया। यह झील लगभग 84 कीलोमीटर तक फैली है। प्राचीनकाल में इस क्षेत्र में जोधपुर के दो राजाओं भीम सिंह और तखत सिंह के बाग़ और महल हुआ करते थे। यह झील बनाने के लिए उन्हें तबाह कर दिया गया था।
यह झील आग्नेय चट्टान से बनी अधर्ति पर स्थित है। इसे पानी हाथी नहर से मिलता है जो इंदिरा गाँधी नहर से जुड़ी है। यहाँ पेड़-पौधे बबूल की झाड़ियों पर आधारित हैं और शीतकाल में स्थान-परिवर्तन करने वाले पक्षी जैसे साईबीरियाई क्रेन यहाँ आते हैं। जोधपुर नगर और इसके आसपास के उपनगर और गाँव कायलाना झील से ही पीने का पानी प्राप्त करते हैं।
आनंद विहार टर्मिनल रेलवे स्टेशन
इस स्‍टेशन का औपचारिक उद्घाटन केंद्रीय रेल मंत्री ममता बनर्जी, और दिल्ली की पूर्व मुख्मंत्री श्रीमती शीला दीक्षित ने 19 दिसम्बर, 2009 को किया था। 42 हेक्‍टर में फैला यह टर्मिनल सबसे बड़े रेलवे स्‍टेशनों में से एक है।
दिल्ली शहर यात्रियों को एक जगह से दूसरी जगह ले जाने व ले आने तथा सामान आयात व निर्यात करने के लिए पूरी तरह से रेलवे पर निर्भर है। दिल्ली से लंबी दूरी की रेलगाडि़यां तीन स्‍टेशनों से चला करती थी नामत: दिल्ली जंक्शन (पुरानी दिल्ली), नई दिल्ली और हजरत निजामुद्दीन। इन स्‍टेशनों में यात्रियों की इतनी बड़ी भीड़ को संभालने की मूलभूत सुविधाएं नहीं थ‍ी। पंजाब, हरियाणा, हिमाचल प्रदेश, उत्तराखंड और जम्‍मू व कश्‍मीर जैसे उत्‍तरी राज्‍यों के लिए दिल्‍ली एक संपर्क जोड़ने वाला स्‍टेशन है। मौजूदा स्‍टेशनों में यात्रियों के बढ़ती संख्‍या को ध्‍यान में रखते हुए उत्‍तर रेलवे ने अतिरिक्‍त प्रमुख यात्री टर्मिनलों की आवश्‍यकता की पहचान की है। दिल्‍ली से पूर्व की ओर उत्तर प्रदेश, बिहार, उड़ीसा, पश्चिम बंगाल, झारखण्ड और अन्‍य पूर्वोत्‍तर राज्‍यों के लिए चलने वाली रेलगाडि़यों को यमुना नदी पर बना पुल पार करना पड़ता है क्‍योंकि सभी तीनों स्‍टेशन नदी के उस पार स्थित हैं। इस प्रकार यमुना के पार वाले प्रदेश में बड़े रेलवे टर्मिनल के निर्माण के लिए आनंद विहार क्षेत्र को चुना गया।और वर्ष 2003 में केंद्रीय रेल मंत्री नितीश कुमार ने घोषणा की कि दिल्‍ली को आनंद विहार में एक नया रेल टर्मिनल मिलेगा।
नई दिल्ली रेलवे स्टेशन, दिल्ली जंक्‍शन और हजरत निजामुद्दीन रेलवे स्टेशन से भीड़ कम करने के लिए नया टर्मिनल विकसित किया गया था। टर्मिनल नवी मुंबई के वाशी की तर्ज पर तैयार किया गया है। दिल्ली में रोज़ आने वाले लाखों लोगों की संख्या में कमी लाते हुए नए टर्मिनल ने इस शहर की सड़कों पर भीड़ कम करने में भी मदद की है। रेलवे टर्मिनल को आनंद विहार अंतर्राज्यीय बस टर्मिनल (विवेकानंद बस टर्मिनल) और नज़दीक ही स्थित दिल्ली मैट्रो के आनंद विहार मेट्रो स्टेशन के साथ जोड़ा गया है, इसप्रकार यह दिल्ली के प्रमुख परिवहन केंद्र के रूप में परिवर्तित हो गया है। इसके अलावा, आनंद विहार के रेलवे ओवर ब्रिज को और चौड़ा बनाने की योजना बनाई गई है क्‍योंकि मौजूदा पुल का ढाँचा यातायात के संचालन के लिए सक्षम नहीं है।
इस दो मंजिला रेलवे स्‍टेशन के फेज I का उद्घाटन दिनांक 19 दिसंबर, 2009 को किया गया इस स्‍टेशन में उस समय तीन प्‍लैटफार्म, एक कोच रखरखाव यार्ड और शाहिबाबाद जंक्‍शन के लिए सहायक लाइनें शामिल थीं। इस फेज को पूरा होने में करीब 850 करोड़ की लागत और पांच साल का समय लगा।
स्टेशन के पास बुकिंग ऑफिस, बुकिंग काउंटर, प्रतीक्षा हॉल्स, शौचालय, आगमन और प्रस्थान के अलग क्षेत्र, पार्सल और सामान का कार्यालय, आरक्षण हॉल और पार्किंग क्षेत्रों जैसी सुविधा उपलब्ध है। स्टेशन के पास कुछ आधुनिक सुविधाए जैसे एटीएम, टच-स्क्रीन इन्क्वारी सिस्टम (touch-screen enquiry system), विदेशी मुद्रा काउंटर (foreign exchange counters), फ़ूड प्लाजा, व्यावसायिक और रखरखाव के कार्यालय (commercial and maintenance offices) और एक कम्प्यूटरीकृत टिकट सुविधा (computerised ticketing facility) भी उपलब्ध है। अवकाश ग्रहण करने वाले कमरे और शयनगृह भी स्टेशन भवन में प्रदान किया जाता है।
सूती साड़ी
सूती साड़ी पतले सूती यार्न से बुनाई गई एक कपड़े का टुकड़ा है जिस्की लंबाई साडे-चार से आठ मीटर और चौड़ाई में एक मीटर तक होती है। यह कपड़ा भारतीय महिलाऍ अलग अलग तरीकों से शरीर के चारों ओर लपेटती है। साड़ी शरीर के एक ओर से लेकर कमर के चारों ओर लपेट कर, दूसरे ढीले ओर को कंधे पर आराम से छोड दिया जाता है या फिर कमरे के एक तरफ घुसाया जाता है। सूती साड़ी दुनिया भर में महिलाऍ इश्टता से उन्हें पहनती है क्योंकि ये उन्के खूबसूरती को बढाती हैं।
सूती साड़ी सबसे पुरानी परिधान है जिसने अपना रूप नही बदला और जो आज भी बहुत प्रचलित है। माना जाता है कि इसकी उत्पत्ति 3000 ईसा पूर्व और बाद में मेसोपोटामिया सभ्यता के दौरान हुई जब कपास की खेती और बुनाई की कला विकसित हुई थी। किसान होने के नाते वैदिक आर्यों ने प्राथमिक रूप से कपास की खेती की और अपने प्रवास के दौरान दुनिया भर में फैला दिया। खुदाई के दौरान कुछ मलमल और कपास के टुकड़े हड़प्पा शहर में पाए गये थे जो उस समय भी कपास के अस्तित्व को साबित करता है। कपड़ों की इस शैली को सुमेर के निवासी, अश्शूरी, कसदियों और फारसियों ने भी अभ्यास किया। आर्यों ने उत्तरी और दक्षिणी भारत की यात्रा की और शरीर के चारों ओर एक साधारण कपड़े को पहने की इस शैली को फैला दिया। इस सरल सूती कपड़े कि शैलि को विश्व प्रसिद्ध सूती साड़ी का अग्रदूत माना जाता है।
चाहे वह किसी क्षेत्र या राज्य के हैं उनकी सादगी, सुंदरता और आरामदायक गुणों के कारण सूती साड़ी सबसे अधिक महिलाओं के ईष्ट प्रिय रहे हैं। देश में लंबे समय तक गर्मियों के महीनों के कारण वे अच्छे पोशाक के रूप में अधिक्तर उपयोगित रहे हैं। उनकी लोकप्रियता और उपयोगता बडी। समय के दौरान, सूती साड़ी के निर्माण में सुधार हुआ और आज यह विभिन्न प्रकार से बाजार में उपलब्ध हैं, जैसे: इन कपड़ों की स्वीकार्यता घर-घर से विवाह और पार्टियों में फैला हुआ है| भारत भर में कई फिल्म अभिनेत्रियों द्वारा पहने जाते हैं।
वोडाफ़ोन (भारत)
वोडाफ़ोन (भारत) इंग्लैंड की एक दूरसंचार कंपनी वोडाफ़ोन है जो भारत में एक भारतीय कंपनी हच एस्सार को खरीदने के बाद भारत में अपना कारोबार स्थापित कर रही है।
यह इंग्लैंड में 1991 में बनी जिसके बाद धीरे धीरे यह अपना कारोबार अन्य देशों में फैलाने लगी। भारत में व्यापार शुरू करने और सभी प्रकार के व्यापारिक अधिकार के लिए इसने हच एस्सार नामक कंपनी को खरीद लिया। इसके बाद इसने इसका नाम बदल कर इसे वोडाफ़ोन कर दिया। इसे बाद में वोडाफ़ोन इंडिया एलटीडी नाम से पंजीकृत करा दिया। इससे वोडाफ़ोन को भारत में टावर लगाने के लिए अधिकार की आवश्यकता नहीं पड़ी और उसे पहले से ही बनी बनाई दूरसंचार कंपनी मिल गई।
जनवरी 2012 में वोडाफ़ोन के ऊपर ₹20,000 करोड़ कर चोरी का आरोप लगा जिसके लिए उसके ऊपर प्रकरण भी दर्ज कर लिया गया। लेकिन वोडाफ़ोन ने इसके लिए हच को दोषी कहा और सारे आरोप उस पर लगा दिया और यह प्रकरण जीत गया।
यूनीलीवर
यूनीलीवर इंग्लैंड की एक बहुराष्ट्रीय कंपनी है, जो डिब्बाबंद घरेलू ग्राहक उत्पादों का निर्माण करती है। इसके मुख्यालय संयुक्त रूप से लंदन, इंग्लैंड व रॉटरडैम, हॉलैंड में स्थित हैं।
यह 1929 में इंग्लैंड में लेवर ब्रदर्स के द्वारा बनाई गई। जिसका धीरे धीरे अन्य देशों में भी प्रसार होने लगा।
भारत जब भारत आजाद भी नहीं हुआ था अर्थात 1932 में यह भारत में अपना व्यापार शुरू कर चुका था। पहले यह भारत में लीवर ब्रदर्स नाम से जाना जाता था। भारत के आजाद होने के कुछ वर्षों के पश्चात इसे 1956 में इसका नाम भारत में बदल कर हिंदुस्तान युनिलिवर लिमिटेड कर दिया। इसके लाभ में से 67% लाभ सीधे इंग्लैंड में जाता है।
1993 में अमेरिकी कंपनी ब्रेयर को खरीद ने के बाद इसने अपना व्यापार अमेरिका में भी शुरू कर दिया।
अमृता चौधरी
अमृता चौधरी अखबार इंडियन एक्सप्रेस के साथ प्रधान संवाददाता के रूप में काम कर रहे एक भारतीय प्रिंट मीडिया की पत्रकार थी। समाचार पत्र के साथ उसके एक दशक लंबे कैरियर में, अमृता पंजाब में विविध मुद्दों पर रिपोर्टिंग के लिए व्यापक मान्यता अर्जित की। एक दुर्घटना में बाद अमृता 22 अक्टूबर 2012 को निधन हो गया
मार्टिन हाइडेगर
मार्टिन हाइडेगर एक जर्मन दार्शनिक थे | वह 26 सितंबर, 1889 को पैदा हुआ था। वे 26 मई, 1976 को निधन हो गया। वे वर्तमान काल के प्रसिद्ध अस्तित्ववादी दार्शनिक है किन्तु वे अपने सिद्धांत को अस्तित्ववादी सिद्धांत कहलाने से इंकार करते है। वह जर्मनी के छोटे से कस्बे में पैदा हुआ था और रोमन कैथोलिक वातावरण मे पला था। उसने अपनी दार्शनिक शिक्षा पहले तो नव कांटवादी विल्हेम व रिकेट के निर्देशन में प्राप्त की बाद में वे हसरेल के संपर्क मे आये।
२००८ जोधपुर भगदड़
३० सितम्बर १००८ को राजस्थान के जोधपुर जिले में स्थित मेहरानगढ़ के किले में चामुंडा देवी के मंदिर में एक मानव निर्मित भगदड़ हुई थी इसमें २२४ लोगों की मृत्यु हुई तथा ४२५ घायल हुए थे। इस दिन जो नवरात्री का पहला दिन था जहाँ पर लगभग 25,000 हिंदू लोग आये थे। चामुंडा देवी का यह मंदिर 15वीं सदी में बनाया गया था , यह मेहरानगढ़ किले में स्थित है।
लक्ष्मी निवास महल
लक्ष्मी निवास महल भारत के राजस्थान राज्य के बीकानेर ज़िले के महाराजा गंगासिंह का महल था। इसे 1896 में भारत-अरबी शैली में ब्रिटिश के एक वास्तुकार सैम्युल स्विंटन जैकब ने इसका डिजाइन किया था और 1902 में बनकर तैयार हुआ था। अभी वर्तमान में यह एक लग्जरी होटल है जिसका मालिक "गोल्डन ट्रांईगल फोर्ट एण्ड पैलेस प्रा.लिमिटेड" है।
किट कैट
किट कैट इंग्लैंड की कंपनी रौंटरी ने बनाया जिसे बाद में नेस्ले ने खरीद लिया लेकिन कुछ अधिकार के तहत अमेरिका में यह हेरशे कंपनी बनती है।
इसका नाम लंदन, इंग्लैंड के एक क्लब से पड़ा। इसे 1988 में नेस्ले ने खरीद लिया।
चीन में 2008 में एक घोटाले में नेस्ले पर आरोप घोटाले का आरोप लगा।